Tutlayt Taspenyult

Tutlayt taspenyult (s tespanyult: español ) neɣ Takastilant [ 3 ] (s tespanyult: castellano ) d tutlayt tamaddudt n tgelda n Spanya yakk d tuget n tmura n Temrikt n Wenẓul d Temrikt Talemmast , akken i tga d yiwet seg snat tutlayin timaddudin n Puerto Rico . Ttmeslayen-tt gar n 477 alamma d 572 n yimdanen am tutlayt tayemmat [ 4 ] deg umaḍal, akken i tga tutlayt taṛumanseyt timenziwt yakk. [ 5 ] Taspenyult sgi ttmeslayen di tgelda n Spanya ɣɣaren-as taspenyult takastilant i wassaɣ ɣer tama tamazrayt n Kastiya , anda i tella d tutlayt taɣelnawt n Ikestalen. Imesnilsanen ttɣilen d akken tutlayt-a tekker-d di tama n Cordillera i d-yezgan deg ugafa n Spanya , sin akin tenfufed deg yakk tamiwin-is deg tasut tis 8 d tis 9 . Ma d tespanyult sgi ttmeslayen di Temrikt Talatint ɣɣaren-as taspenyult tamrikant .

Dɣa taspenyult takastilant d tespanyult tamrikant ttemcabint s waṭas, maca llan kra n imgaraden deg ususru d yirmawen. Ismawen deg tespenyult - am waṭas n tutlayin niḍen - bḍan ɣer wunti d umalay, akken illan daɣen kra n yismawen irwasanen ur nelli la d untiyen la d imalayen, amedya deg yismawen ibeddun s umagrad « Lo »; ( Lo mejor , Lo bueno , Lo fácil ...), ma d abaraz amagnan n wawalen iga d; isem n umeskar , amyag , asentel .

Tiwelhiwin